62019TJ0303_INF
Rozsudok Všeobecného súdu (piata komora) z 9. júna 2021 – Yanukovyč/Rada
(vec T‑303/19)
„Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Zmrazenie finančných prostriedkov – Zoznam osôb, subjektov a orgánov, na ktoré sa vzťahuje zmrazenie finančných prostriedkov a ekonomických zdrojov – Ponechanie mena žalobcu na zozname – Povinnosť Rady preveriť, že rozhodnutie orgánu tretieho štátu bolo prijaté pri dodržaní práva na obhajobu a práva na účinnú súdnu ochranu“
1.
Európska únia – Súdne preskúmanie zákonnosti aktov inštitúcií – Reštriktívne opatrenia prijaté vzhľadom na situáciu na Ukrajine – Zmrazenie finančných prostriedkov osôb zapojených do sprenevery štátnych finančných prostriedkov, a s nimi spojených fyzických alebo právnických osôb, subjektov alebo orgánov – Rozsah preskúmania
[článok 275 druhý odsek ZFEÚ; Charta základných práv Európskej únie, články 47 a 48; rozhodnutie Rady (SZBP) 2019/354; nariadenie Rady 2019/352]
(pozri body 74, 75)
2.
Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Rozhodnutie o zmrazení finančných prostriedkov – Prijatie alebo zachovanie na základe súdneho konania vedeného orgánmi tretieho štátu v oblasti sprenevery štátnych finančných prostriedkov – Prípustnosť – Podmienka – Vnútroštátne rozhodnutie prijaté v súlade s právom na obhajobu a právom na účinnú súdnu ochranu – Povinnosť overenia prináležiaca Rade – Povinnosť odôvodnenia – Rozsah – Tretí štát, ktorý pristúpil k Európskemu dohovoru o ľudských právach – Neexistencia vplyvu
(článok 6 ods. 3 ZEÚ; rozhodnutie Rady 2014/119/SZBP, zmenené rozhodnutím (SZBP) 2019/354; nariadenia Rady č. 208/2014 a 2019/352)
(pozri body 76 – 81)
3.
Akty inštitúcií – Odôvodnenie – Povinnosť – Rozsah – Formálna náležitosť odlišná od dôvodnosti rozhodnutia
(článok 296 ZFEÚ)
(pozri bod 84)
4.
Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Rozhodnutie o zmrazení finančných prostriedkov – Prijatie alebo zachovanie na základe súdneho konania vedeného orgánmi tretieho štátu v oblasti sprenevery štátnych finančných prostriedkov alebo zneužívanie právomoci verejného činiteľa – Podmienky – Vnútroštátne rozhodnutie prijaté v súlade s právom na obhajobu a právom na účinnú súdnu ochranu – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Povinnosť overenia dodržiavania uvedených práv prináležiaca Rade – Porušenie
(rozhodnutie Rady 2014/119/SZBP, zmenené rozhodnutím (SZBP) 2019/354; nariadenia Rady č. 208/2014 a 2019/352)
(pozri body 86 – 96, 99 – 101, 104, 109, 113 – 119, 137)
5.
Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Rozhodnutie o zmrazení finančných prostriedkov – Prijatie alebo ponechanie na základe vnútroštátneho rozhodnutia o zmrazení finančných prostriedkov orgánu tretieho štátu – Prípustnosť – Podmienka – Vnútroštátne rozhodnutie prijaté v súlade s právom na obhajobu a právom na účinnú súdnu ochranu – Povinnosť overenia prináležiaca Rade – Dôkaz o overení – Dôkazné bremeno
(rozhodnutie Rady 2014/119/SZBP, zmenené rozhodnutím (SZBP) 2019/354; nariadenia Rady č. 208/2014 a 2019/352)
(pozri body 120 – 122, 135, 136)
6.
Právo Európskej únie – Zásady – Právo na účinnú súdnu ochranu – Dodržanie primeranej lehoty – Reštriktívne opatrenia prijaté vzhľadom na situáciu na Ukrajine – Súdne konanie v tretej krajine, na ktorom sa zakladá rozhodnutie o prijatí reštriktívnych opatrení – Povinnosť overenia Radou – Rozsah
(Charta základných práv Európskej únie, článok 47)
(pozri body 124 – 127, 131)
Predmet
Návrh podaný na základe článku 263 ZFEÚ na zrušenie rozhodnutia Rady (SZBP) 2019/354 zo 4. marca 2019, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 64, 2017, s. 7), a vykonávacieho nariadenia Rady (EÚ) 2019/352 zo 4. marca 2019, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 64, 2019, s. 1), v rozsahu, v akom tieto akty ponechávajú meno žalobcu na zozname osôb, subjektov a orgánov, na ktoré sa vzťahujú tieto reštriktívne opatrenia
Výrok
1.
Rozhodnutie Rady (SZBP) 2019/354 zo 4. marca 2019, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine, a vykonávacie nariadenie Rady (EÚ) 2019/352 zo 4. marca 2019, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine, sa zrušuje v rozsahu, v akom bolo meno pána Viktora Fedorovyča Janukovyča ponechané na zozname osôb, subjektov a orgánov, na ktoré sa vzťahujú tieto reštriktívne opatrenia.
2.
Rada Európskej únie je povinná nahradiť trovy konania.